นายกรัฐมนตรีขอให้ชาวลำปาง ร่วมมือกันทำงานเพื่อพัฒนาศักยภาพ ขับเคลื่อนเศรษฐกิจของชุมชนให้มีความเข้มแข็งยิ่งๆ ขึ้น
นายกรัฐมนตรีขอให้ชาวลำปาง ร่วมมือกันทำงานเพื่อพัฒนาศักยภาพ ขับเคลื่อนเศรษฐกิจของชุมชนให้มีความเข้มแข็งยิ่งๆ ขึ้นพลเอก ประยุทธ์ จันทร์โอชา นายกรัฐมนตรี เป็นประธานสักขีพยานมอบหนังสืออนุญาตให้เข้าทำประโยชน์ หรืออยู่อาศัยภายในเขตป่าสงวนแห่งชาติ ให้แก่ผู้ว่าราชการจังหวัดกลุ่มจังหวัดภาคเหนือตอนบน 1 จำนวน 5 พื้นที่ 4 จังหวัด (เชียงใหม่ แม่ฮ่องสอน ลำปาง และลำพูน) เนื้อที่รวม 28,095 – 0 -10 ไร่ ได้แก่ พื้นที่ป่าสงวนแห่งชาติป่าแม่แจ่ม (ตำบลบ้านจันทร์ และตำบลแจ่มหลวง) จังหวัดเชียงใหม่ เนื้อที่ 10,552 ไร่  พื้นที่ป่าสงวนป่าแม่ปายฝั่งซ้าย จังหวัดแม่ฮ่องสอน เนื้อที่ 4,466 – 0 – 92 ไร่ พื้นที่ป่าสงวนแห่งชาติแม่ตุ๋ยฝั่งซ้าย จังหวัดลำปาง เนื้อที่ 4,625 – 3 - 8 ไร่ และพื้นที่ป่าสงวนแห่งชาติป่าแม่ธิ แม่ตีบ แม่สาร จังหวัดลำพูน เนื้อที่ 7,532 – 1 - 54 ไร่พร้อมมอบหนังสือแสดงโครงการป่าชุมชนให้แก่ผู้แทนชุมชน ให้ชุมชนในพื้นที่กลุ่มจังหวัดภาคเหนือตอนบน 1 จำนวน 17 พื้นที่ 4 จังหวัด เนื้อที่รวม 24,489 – 1 22 ไร่ รวมทั้งมอบสมุดประจำตัวผู้ที่ได้รับการจัดที่ดินทำกินให้ชุมชนตามนโยบายรัฐบาลในลักษณะแปลงรวมให้แก่ผู้แทนชุมชน ทั้งนี้ เพื่อเป็นการสร้างขวัญกำลังใจให้กับราษฎรที่ได้รับการจัดที่ดินทำกินและส่งเสริมให้ราษฎรมีส่วนร่วมในการดูแลรักษาป่าในรูปแบบป่าชุมชนโอกาสนี้ นายกรัฐมนตรีได้กล่าวพบปะกับประชาชน ตอนหนึ่งว่า การลงพื้นที่มาพบปะประชาชนชาวลำปางไม่ได้ลงมาคนเดียว แต่นำคณะรัฐมนตรีมาลงพื้นที่ต่างๆ เพื่อรับฟังนำปัญหาข้อเสนอแนะต่างๆ จากประชาชนเข้าที่ประชุมคณะรัฐมนตรีร่วมกับภาครัฐ ภาคเอกชนในวันพรุ่งนี้ เพื่อพิจารณาแผนดำเนินงาน โครงการต่างๆ ตามกรอบระยะเวลาที่กำหนดและตามแผนยุทธศาสตร์ชาติ ซึ่งต้องอาศัยการทำงานของทุกภาคส่วนอย่างบูรณาการ